KOMMISSIONENS BESLUTNING af 28. april 1995 om godkendelse af det sortsomstillingsprogram for humle, som Kongeriget Spanien indgav i henhold til Rådets forordning (EØF) nr. 2997/87 (Kun den spanske udgave er autentisk) (95/152/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2997/87 af 22. september 1987 om fastsættelse af producentstøtten for humle for 1986-høsten og om fastlæggelse af særforanstaltninger for visse produktionsområder (1), senest ændret ved forordning (EF) nr. 423/95 (2), særlig artikel 2, stk. 5, og

under henvisning til Kommissionens forordning (EØF) nr. 3889/87 af 22. december 1987 om gennemførelsesbestemmelser til særforanstaltningerne for visse humleproduktionsområder (3), senest ændret ved forordning (EØF) nr. 718/93 (4), særlig artikel 3, og

ud fra følgende betragtninger:

I henhold til artikel 2, stk. 5, i forordning (EØF) nr. 2997/87 tilsendte Kongeriget Spanien Kommissionen den 9. december 1988 et sortsomstillingsprogram for humle; dette program som ændret den 3. juli 1989 blev godkendt ved Kommissionens beslutning 89/479/EØF (5);

den 18. december 1991 tilsendte Kongeriget Spanien Kommissionen yderligere ændringer til nævnte program;

omstilling til særlige kloner af sorten H 3 kan ligestilles med en sortsomstilling som omhandlet i forordning (EØF) nr. 2997/87, såfremt den stamme, der opnås ved klonavl, fører til produktion af humle af typen »super-alpha«, sådan som defineret i artikel 1, stk. 3, i forordning (EØF) nr. 3889/87, som bryggerierne anvender på grund af dens kendte stabilitet og homogenitet;

Kongeriget Spanien sendte den 23. februar 1995 Kommissionen nye ændringer til programmet;

de foreslåede ændringer vedrører inddragelsen af supplerende sorter i udvalget af super-alphasorter, som der omstilles til, på grund af de nye markedsbehov;

programmet som ændret er i overensstemmelse med de mål, der forfølges i den pågældende forordning, og indeholder de oplysninger, som kræves i artikel 2 i forordning (EØF) nr. 3889/87;

den i programmet fastsatte medfinansiering fra medlemsstatens side ligger under loftet i artikel 2, stk. 2, i forordning (EØF) nr. 2997/89; de i samme artikel omhandlede faktiske omkostninger kan omfatte vurderingselementer for nettoindkomsttabet som følge af iværksættelsen af omstillingsplanen; kun elementer vedrørende det nettoindkomsttab, der er opstået fra datoen for vedtagelsen af forordning (EØF) nr. 2997/87, kan dog indgå i beregningen af de faktiske omkostninger; medlemsstatens medfinansiering af sortsomstillingsprogrammet bør fastlægges i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Humle -

VEDTAGET FØLGENDE BESLUTNING:

Artikel 1

Ændringen af det sortomstillingsprogram for humle, som Kongeriget Spanien indgav i henhold til forordning (EØF) nr. 2997/87 den 23. februar 1995, godkendes. De vigtigste elementer i dette program som ændret er anført i bilaget.

Artikel 2

Kongeriget Spanien underretter Kommissionen hver sjette måned om programmets afvikling.

Artikel 3

Denne beslutning er rettet til Kongeriget Spanien.

Udfærdiget i Bruxelles, den 28. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 284 af 7. 10. 1987, s. 19.

(2) EFT nr. L 45 af 1. 3. 1995, s. 1.

(3) EFT nr. L 365 af 24. 12. 1987, s. 41.

(4) EFT nr. L 74 af 27. 3. 1993, s. 46.

(5) EFT nr. L 234 af 11. 8. 1989, s. 50.

BILAG

1. Producentsammenslutninger, der er omfattet af programmet

- Grupo de cultivadores de lupulo de Garrizo de la Ribera, Asociación de Productores Agrarios, APA nr. 1

- Agrupación Comercial de campesinos leoneses »ACCAL« de Astorga, Asociación de Productores Agrarios, APA nr. 2.

2. Programmets varighed

Fra 1988 til 1996. De sidste beplantninger skal være foretaget inden den 31. december 1996.

3. Areal, der omfattes af programmet

617 ha.

4. Sorter, der omstilles til, og det berørte areal

>TABELPOSITION>

>TABELPOSITION>